text: 3r sopar d'antics alumnes, PDI i PAS: Candidats a la Distinció Docent EPS "Joan Gimbert" ... i més informació
  Des de la setmana passada us hem estat informant de la celebració, el proper 29 de novembre, de la 3a edició del sopar d'antics alumnes, PDI i PAS de l'EPS.
  Volem recordar-vos que, a més de tractar-se evidentment d'una activitat lúdica, l'acte també servirà de marc per a la celebració de tres esdeveniments de marcat caràcter acadèmic:
  - El lliurament de la Distinció Docent EPS "Joan Gimbert", en reconeixement a la tasca docent realitzada pel professorat de l'Escola. La comissió avaluadora s'ha reunit per a resoldre'n l'atorgament d'acord a les bases aprovades en Junta d'Escola i us adjuntem, per ordre alfabètic, els tres professors de cada titulació candidats a la Distinció:
  Sr. Carlos Ansótegui
  Sr. Ramon Béjar
  Sr. Josep M. Miret
  Sr. Jerôme Barrau
  Sr. Josep Coll
  Sr. Miquel A. Mateus
  Sr. Francisco Clarià
  Sra. Susana Maza
  Sr. Francisco J. Bradineras
  Sra. Ingrid Martorell
  Entre aquests professors s'atorgarà un premi i tres mencions (una per cada titulació), que es donaran a conèixer durant el sopar de l'EPS, el proper divendres 29 de novembre.
  - El lliurament dels Premis EPS als alumnes amb els millors expedients acadèmics dels curs anterior en cadascuna de les titulacions impartides a l'Escola. Properament, en els canals habituals de comunicació (web, correu electrònic, Facebook i Twitter), donarem a conèixer el nom dels alumnes que, el passat curs acadèmic, van aconseguir el millor expedient acadèmic de la seva titulació i que, per tant, rebran el premi (un any de col·legiació gratuïta en el Col·legi corresponent) durant la celebració del sopar de l'EPS, el proper divendres 29 de novembre.
  - La presentació oficial d'ALUMNI UdL als antics alumnes de l'EPS. Així doncs, tan sols falta que us animeu i vingueu a gaudir d'aquesta jornada festiva en companyia dels vostres companys i professors! Us hi esperem! Podeu trobar tota la informació actualitzada de l'esdeveniment en aquets enllaç: 3r Sopar antics alumnes, PDI i PAS EPS